[bookmark: _GoBack]พระบาทสมเด็จ พระจุลจอมเก้า เจ้าอยู่หัว
รู้กันทั่ว กรุงสยาม พระนามนี้
รัชกาลที่ ห้าแห่งราช วงศ์จักรี
พระบารมี เรื่องลือ ระบือนาม
	องค์สมเด็จ พระปิย มหาราช
ทรงเลิกทาส ประกาศให้ ในสยาม
ทาสเป็นไท ได้อิสระ ทั่วเขตคาม
นับเป็นความ พระเมตตา ประชาชน
	ธ ทรงเป็น พระอัยกา ของกษัตริย์
เชื้อสายขัต ติยราช ผู้เลิศล้น
เกล้าเหนือหัว ราชสกุล มหิดล
อานันท ภูมิพล พระราชา
	พระบาท สมเด็จพระ ปรเมนทร
มหาอานัน ทมหิดล พระเชษฐา
ขึ้นครองราชย์ สมบัติ กษัตรา
ปวงประชา ต่างแซ่ซ้อง ก้องกังวาน
	รัชกาลที่ แปดแห่งราช มหาศาล
พระบารมี ทรงเมตตา มหาศาล
ทรงครองราชย์ สิบสองปี มิยาวนาน
พระปณิธาน ด้านการแพทย์ ต้องก้าวไกล
	ธ ส่งเสริม การแพทย์ไทย ให้ล้ำหน้า
ทรงพบว่า การรักษา ควรทันสมัย
ทรงดำริ ให้มีการ เพิ่มแพทย์ไทย
เพื่อจะได้ มีเพียงพอ ต่อประชาชน
	พระบาท สมเด็จพระ ปรมินทร
มหาภูมิ พลอดุลยเดช พระอนุชา
ขึ้นครองราชย์ เป็นกษัตริย์ องค์ต่อมา
พระราชา องค์ที่เก้า วงศ์จักรี
	ธ ครองราชย์ ด้วยธรรม นำความสุข
บำบัดทุกข์ ปวงประชา พาสุขศรี
โครงการพระ ราชดำริ ล้วนมากมี
เจ็ดสิบปี ที่พระองค์ ทรงครองไทย
	เศรษฐกิจ ความพอเพียง เลี้ยงชีวิต
ทรงค้นคิด พบแนวทาง ทฤษฎีใหม่
พระมหา กรุณาธิคุณ ต่อปวงไทย
ขอเทิดไท้ บังคมกราน ตราบนิรันดร์
	สมเด็จพระ เจ้าอยู่หัวมหา วิชรางกรณ
บดินทร เทพยวรางกูร บุญสร้างสรรค์
ทรงสืบสัน ตติวงศ์ องค์ราชัน
เถลิงถวัล ราชสมบัติ ขัตติยา
	เป็นเหนือหัว องค์ที่สิบ แห่งราชวงศ์
จักรีพงศ์ รัชกาลใหม่ ในผืนหล้า
ธ ทรงงาน สืบสานพระ ราชบิดา
เหล่าประชา ขอให้พระองค์ ทรงพระเจริญ

